Rethemnos Live

5ο Carnival Run από την Καρναβαλική Ομάδα Stringless
2026-02-15 12:00 - 13:00 (Europe/Athens) | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
Σημείο εκκίνησης και τερματισμού είναι η Πλατεία Μικρασιατών, στο κέντρο της παλιάς πόλης του Ρεθύμνου.
Σας περιμένουμε για ένα μεγάλο πάρτι, που θα ξεκινήσει με την διασκεδαστική βόλτα στα στενά της παλιάς πόλης, σε μια διαδρομή μόλις 1χλμ. και μετά στον τερματισμό μαζί με χορευτικά σύνολα της πόλης μας.
Όλοι θα λάβουν από την διοργανώτρια τσάντα, καπέλο, καραμούζες, μετάλλιο και έπαινο
Το σύνθημα θα δοθεί στις 12.00 και περιμένουμε να δηλώσετε την συμμετοχή σας μία ώρα νωρίτερα.
“Ντυνόμαστε” με αθλητικό πνεύμα και στέλνουμε το σύνθημα της αποκριάς προσκαλώντας μικρούς και μεγάλους σε μια διασκεδαστική βόλτα χαράς και κεφιού!
Ευχαριστούμε τις σχολές χορού που θα συμμετέχουν με τις ομάδες τους χαρίζοντάς μας μοναδικές στιγμές:

Σχολή Χορού Bailando Art & Wellness
Σχολή Χορού Ιωάννας Δρυγιαννακη
Σχολή Μπαλέτου – Χορού Ελίνας Παναρετάκη
Σχολή Χορού Καμαρίτης

Έλα κι εσύ!
Το Carnival Run Rethymno δεν θα μπορούσε να πραγματοποιηθεί χωρίς την υποστήριξη του Δήμου Ρεθύμνης.
Διοργάνωση Καρναβαλική Ομάδα Stringless

Αποκριάτικος χορός της ΣΤ' τάξης του 16ου Δημοτικού σχολείου Ρεθύμνου
2026-02-15 15:00 - 20:00 | 16ο Δημοτικό Σχολείο Ρεθύμνου, Ιεράς Μητροπόλεως 11, Ρέθυμνο, Ρεθύμνου, 74132, Greece
Η ΣΤ’ τάξη και ο Σύλλογος Γονέων & Κηδεμόνων του 16ου Δημοτικού Σχολείου Ρεθύμνου (Τίμιος Σταυρός) διοργανώνουν Αποκριάτικο Πάρτι την Κυριακή 15 Φεβρουαρίου, από τις 15:00 έως τις 20:00, στον χώρο του σχολείου.
Το πρόγραμμα περιλαμβάνει παιχνίδια και δραστηριότητες για τα παιδιά, DJ και πολύ χορό, καθώς και δώρα και εκπλήξεις. Παράλληλα, θα λειτουργεί καφενείο με φαγητό, ποτό και γλυκά, ενώ η είσοδος για το κοινό είναι δωρεάν.
Οι διοργανωτές υπενθυμίζουν ότι η επίβλεψη των παιδιών αποτελεί ευθύνη των συνοδών τους, ενώ δεν επιτρέπονται ο χαρτοπόλεμος και τα αιχμηρά αντικείμενα.

Ρεθεμνιώτικο Καρναβάλι 2026: Την Κυριακή 15/2 τα «Καψαλάκεια 2026»
2026-02-15 18:00 - 20:00 | Πλατεία Αγνώστου Στρατιώτη, ΔΗΜΟΣΙΑ ΔΗΜΟΤΙΚΗ ΠΛΑΤΕΙΑ ΑΓΝΩΣΤΟΥ ΣΤΡΑΤΙΩΤΗ, Ρέθυμνο, Ρεθύμνου, 74100, Greece
Την Κυριακή 15/2 θα πραγματοποιηθούν τα φετινά «Καψαλάκεια» (λόγω κακοκαιρίας η εκδήλωση δεν πραγματοποιήθηκε την Τσικνοπέμπτη) που διοργανώνει η Καρναβαλική Ομάδα Stringless!
Πλατεία Αγνώστου Στρατιώτη – Έναρξη 18:00
Συμμετέχουν οι RockFour & οι Shade and the Soul Gig

Έκθεση στολών από το Ρεθεμνιώτικο Καρναβάλι 2026
2026-02-16 09:00 - 21:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Το Ρεθεμνιώτικο Καρναβάλι ανοίγει αυλαία με μια μοναδική έκθεση κοστουμιών! Οι φετινές στολές ζωντανεύουν μέσα από την τέχνη και τη φαντασία, σηματοδοτώντας ένα φαντασμαγορικό ξεκίνημα, γεμάτο φως και χρώμα.
Επιμέλεια έκθεσης: Χρυσούλα Σκεπετζή
Ωράριο λειτουργίας έκθεσης: Δευτέρα – Παρασκευή 9:00 – 14:00 & 18:00 – 21:00
Σάββατο 11:00 – 14:00
Τοποθεσία: Σπίτι του Πολιτισμού
Διάρκεια: έως και την Τρίτη 17/02 (ανοιχτά καθημερινά)
Είσοδος ελεύθερη
Για την επίσκεψη σχολικών μονάδων παρακαλούμε να προηγείται επικοινωνία με την υπηρεσία του Τμήματος Πολιτισμού στο τηλέφωνο 2831040156 για την αποφυγή συνωστισμού.

Εκδήλωση με θέμα «Η διαδρομή του Ρεθεμνιώτικου Καρναβαλιού στο χρόνο και τον τόπο»
2026-02-17 19:30 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
Τη διαδρομή του Ρεθεμνιώτικου Καρναβαλιού στο χρόνο και τον τόπο, ιχνηλατεί η Δημόσια Κεντρική Βιβλιοθήκη Ρεθύμνου (Δ.Κ.Β.Ρ) συμβαδίζοντας με το «πνεύμα των καιρών», μια και στο Ρέθυμνο οι εκδηλώσεις του δημοφιλούς Καρναβαλιού του βρίσκονται στην αποκορύφωσή τους.
Την προσεχή Τρίτη 17 Φεβρουαρίου στις 7.30 μ.μ. η Δημόσια Κεντρική Βιβλιοθήκη Ρεθύμνου, με τη συνδρομή της Διεύθυνσης Πολιτισμού του Δήμου Ρεθύμνης, διοργανώνει διαδραστική εκδήλωση στο χώρο της, η οποία περιλαμβάνει εισηγήσεις που θα εστιάσουν στην ιστορία του Ρεθυμνιώτικου Καρναβαλιού με προβολή σπάνιου φωτογραφικού υλικού, καθώς και διάλογο που θα επιδιωχθεί να αναπτυχθεί μεταξύ των συμμετεχόντων.
Η συνομιλία με το παρελθόν του Καρναβαλιού, θα επικεντρωθεί στην ανθρωποκεντρική του ταυτότητα ιδωμένη στο ιστορικό, κοινωνικό και πολιτιστικό πλαίσιο που τη διαμόρφωσε.
Η αφετηρία της αφήγησης τοποθετείται χρονολογικά στο λυκαυγές του 20ου αιώνα, περίοδο που εγκαινιάζει πρωτογενώς την έναρξη των αποκριάτικων εκδηλώσεων από παρέες Ρεθυμνιωτών.
Η αναφορά στην οργάνωση χοροεσπερίδων, οι οποίες αποτέλεσαν την αφετηρία σύστασης και παγίωσης νέων θεσμών, διέρχεται από το φίλτρο των ηθών της εποχής και της επικρατούσας νοοτροπίας.
Η ιδιαίτερη μνεία που επιφυλάσσεται στους δημιουργούς των προσφωνήσεων και αντιφωνήσεων του Καρνάβαλου εξυπηρετεί τη διερεύνηση της αλήθειας που εκφράζεται μέσω της σάτιρας, σε μια εποχή που το Ρέθυμνο βιώνει σημαντικές κοινωνικοπολιτικές μεταβολές, με σημαντικότερη την έλευση των προσφύγων από τη Μικρά Ασία.
Η ενδοχώρα και ο τρόπος που γιόρταζαν οι παλιοί Ρεθυμνιώτες τις Απόκριες παρουσιάζεται ως εργαλείο ερμηνείας της πολιτισμικής αλληλεπίδρασης ανθρώπων με διαφορετικά πρότυπα, εμπειρίες, γνώσεις και συνήθειες.
Από την ιστορική αναδρομή του Ρεθεμνιώτικου Καρναβαλιού δεν θα μπορούσε να απουσιάζει η αναφορά στην Περιηγητική Λέσχη με έμφαση στον καταλυτικό της ρόλο στη γένεση του Καρναβαλιού με τα δομικά του χαρακτηριστικά, τα οποία στην εξέλιξη τους διαμόρφωσαν το Καρναβάλι του Ρεθύμνου και της Κρήτης όπως το γνωρίζουμε σήμερα.
Η αναφορά σε περιόδους, γεγονότα και επιλογές που σφυρηλάτησαν την ευρεία, εξελικτική και ολική μεταμόρφωση του Ρεθεμνιώτικου Καρναβαλιού σε καλλιτεχνικό δρώμενο με αντοχή στο χρόνο και αποδοχή μεταξύ των ανθρώπων που το υποστηρίζουν με θέρμη και συνέπεια, είναι επιλεκτική.
Υπαγορεύεται από την πρόθεση να διερευνηθεί η ανθρωπολογική, νεωτερική, οικονομική, πολιτισμική και κοινωνική του υπόσταση με όρους που άπτονται κυρίως της ανάγκης για εξωστρέφεια, επικοινωνία, διάκριση, δημιουργία, συνεργασία και κοινωνική συνοχή.
Μια ανάγκη που τη μοιράζονται οι συμμετέχοντες καρναβαλιστές με τους θεσμικούς φορείς του τόπου, την εκτονώνουν στο πλήθος των εκδηλώσεων που συνθέτουν το Ρεθεμνιώτικο Καρναβάλι και την διαχέουν στην υπόλοιπη χώρα και στο εξωτερικό, ως συλλογικό επίτευγμα της τοπικής κοινωνίας και των ανθρώπων του παρελθόντος και του παρόντος της.

Στη λήξη των εισηγήσεων, ο διάλογος που θα επιχειρηθεί ελπίζεται να φωτίσει τις πολύπλευρες διαστάσεις, εκφάνσεις, συμβολισμούς και νοηματοδοτήσεις του Ρεθεμνιώτικου Καρναβαλιού και, κατά συνέπεια, της κοινωνίας που το γέννησε και το ανέθρεψε.
Στην εκδήλωση εισηγήσεις θα κάνουν η Εύα Λαδιά, δημοσιογράφος, ιστορική ερευνήτρια και συγγραφέας, και η Αίμη Μιχελιδάκη, κοινωνική και πολιτική επιστήμων και αν. μέλος του Εφορευτικού Συμβουλίου της Δ.Κ.Β.Ρ., ενώ το συντονισμό της έχει αναλάβει ο Νίκος Δερεδάκης, εκπαιδευτικός και Αντιπρόεδρος του Ε.Σ. της Δ.Κ.Β.Ρ.
Από τη Δημόσια Κεντρική Βιβλιοθήκη Ρεθύμνου

Disco Latin Party της Καρναβαλικής Ομάδας «Τζιτζικοτρίχηδες»
2026-02-17 22:00 | Store 311 All Day Bar, Ελευθερίου Βενιζέλου 73, Ρέθυμνο, Ρεθύμνου, 74100, Ελλάδα
Disco Latin Party της Καρναβαλικής Ομάδας «Τζιτζικοτρίχηδες» στο Store 311 την Τρίτη 17 Φεβρουαρίου 2026.
Στα decks o DJ Petros Klapsinos.
Έναρξη 22.00.

Μασκέ πάρτι της Καρναβαλικής Ομάδας «Στρίγγλες»
2026-02-18 20:00 - 23:30 | Antika Irish Bar, Αραμπατζόγλου, Rethymno, Ρεθύμνου, 741 31, Greece
Μασκέ πάρτι της Καρναβαλικής Ομάδας ομάδα Στρίγγλες στο Irish Bar Antika (Αραμπατζόγλου 42, Παλιά πόλη).
Έναρξη 20.00.

Πάρτι της Καρναβαλικής Ομάδας «Ανεμόμυαλοι Club»
2026-02-18 21:00 | Bonobo Bar, Ελευθερίου Βενιζέλου 47, Ρέθυμνο, Ρεθύμνου, 74100, Ελλάδα
Aloha Beach Party (Winter Edition): Το πάρτι της Καρναβαλικής Ομάδας «Ανεμόμυαλοι Club» θα πραγματοποιηθεί στο Bonobo Bar την Τετάρτη 18 Φεβρουαρίου 2026.

Party της ομάδας «Αγαπούληδες» στο LUX
2026-02-18 21:30 | Lux Cafe, Ελευθερίου Βενιζέλου 65, Ρέθυμνο, Ρεθύμνου, 74100, Ελλάδα
Party της Καρναβαλικής Ομάδας «Αγαπούληδες» στο LUX – Τετάρτη 18 Φεβρουαρίου 2026

Party της Καρναβαλικής Ομάδας «Τα Παρτάλια»
2026-02-18 22:00 | Store 311 All Day Bar, Ελευθερίου Βενιζέλου 73, Ρέθυμνο, Ρεθύμνου, 74100, Ελλάδα
Party της Καρναβαλικής Ομάδας «Τα Παρτάλια» στο Store 311 την Τετάρτη 18 Φεβρουαρίου 2026.

Πάρτι της Καρναβαλικής Ομάδας «Ρακοδικασμένοι»
2026-02-19 21:00 | Figaro, Βερνάδου 21, Ρέθυμνο, Ρεθύμνου, 74100, Greece
Πάρτι της Καρναβαλικής Ομάδας «Ρακοδικασμένοι» στο Figaro, την Πέμπτη 19 Φεβρουαρίου 2026.
Έναρξη 21:00.

Party της ομάδας Καρναβαλικής Ομάδας «Ποταγωνιστές»
2026-02-19 22:00 | Bar Fraoules, Ελευθερίου Βενιζέλου 62, Ρέθυμνο, Ρεθύμνου, 74100, Ελλάδα
Πέμπτη 19/02 στις 22:00 ραντεβού στις Φράουλες για το πιο… ηρωικό πάρτυ της σεζόν.
Dress Code: Super Heroes
Κάπα, μάσκα, attitude και έρχεσαι να σώσεις τη βραδιά
Μουσική, ποτό και χαμός μέχρι τέλους.
Be the hero.
Be the χοίρο.

Αποκριάτικο party της Καρναβαλικής Ομάδας «ΟΙ ΥΠΟΛΟΙΠΟΙ»
2026-02-19 22:00 | Lux Cafe, Ελευθερίου Βενιζέλου 65, Ρέθυμνο, Ρεθύμνου, 74100, Ελλάδα
Αποκριάτικο party της Καρναβαλικής Ομάδας «ΟΙ ΥΠΟΛΟΙΠΟΙ» στο Lux Cafe (Ελ. Βενιζέλου 65-68)
Πέμπτη 19 Φεβρουαρίου 2026

Ρεθεμνιώτικο Καρναβάλι 2026: Κρητικές καντάδες στην παλιά πόλη
2026-02-20 19:30 - 21:00 | Παλιά πόλη Ρέθυμνο, Παλιά πόλη Ρέθυμνο, Ρέθυμνο, Ρεθύμνου, 74100, Ελλάδα
Τα παραδοσιακά σύνολα με μαθητές και καθηγητές του Μουσικού Σχολείου Ρεθύμνου, πλαισιωμένα από μουσικούς της πόλης μας, αναβιώνουν το έθιμο της Κρητικής Καντάδας στους δρόμους της Παλιάς Πόλης, με εκκίνηση την πλατεία Αγνώστου Στρατιώτη και κατάληξη στην πύλη Guora (Μεγάλη Πόρτα).
Έναρξη 19:30.
Υπεύθυνοι: Ανδρέας Πλαΐτης & Ηλίας Πίτερης

«Λευκός Χορός»: Αποκριάτικο party των Δακτυλοδειχτούμενων
2026-02-20 21:00 | Vibes All Day Coffee & Bar, Κουντουριώτου 137, Ρέθυμνο, Κρήτη, 74100, Greece
«Λευκός Χορός» Vol.6: To Αποκριάτικο party των Δακτυλοδειχτούμενων στο Vibes All Day Bar
«Ντύσου στα λευκά κι έλα!»

Πάρτι των Καρναβαλικών Ομάδων «Μπουμπούνες» & «Σκαραβαίοι»
2026-02-20 22:00 | Queens Room, Eleftheríou Venizélou, Rethymno, Ρεθύμνου, 741 31, Greece
Πάρτι των Καρναβαλικών Ομάδων «Μπουμπούνες» & «Σκαραβαίοι» την Παρασκευή 20 Φεβρουαρίου στο Queens Room.

Πάρτι της Καρναβαλικής Ομάδας «Μαλλιά Κουβάρια»
2026-02-20 22:00 | Bonobo Bar, Ελευθερίου Βενιζέλου 47, Ρέθυμνο, Ρεθύμνου, 74100, Ελλάδα
Το πάρτι της Καρναβαλικής Ομάδας «Μαλλιά Κουβάρια» θα πραγματοποιηθεί στο Bonobo Bar.
Παρασκευή 20 Φεβρουαρίου 2026

Ρεθεμνιώτικο Καρναβάλι 2026: Παιδική & Νυχτερινή παρέλαση και γλέντι με το Γρηγόρη Σαμόλη
2026-02-21 16:30 - 23:30 | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
Παιδική παρέλαση
16:30 Συγκέντρωση των παιδιών στον Κόμβο Θεοτοκοπούλου.
17:00 Εκκίνηση με την εποπτεία των ενηλίκων. Διαδρομή: Εμμ. Πορτάλιου – Λεωφ. Κουντουριώτη – Εθνικής Αντιστάσεως.
18:15 Κατάληξη στην πλατεία Μικρασιατών για την παιδική εκδήλωση «Το Αποκριάτικο Όνειρο των Παραμυθιών».
Νυχτερινή παρέλαση
20:30 Συγκέντρωση καρναβαλιστών στον Κόμβο Θεοτοκοπούλου.
21.00 Εκκίνηση – Διαδρομή: Εμμ. Πορτάλιου – Λεωφ. Κουντουριώτη – Εθνικής Αντιστάσεως με κατάληξη στην Πλατεία Μικρασιατών, όπου παράλληλα θα πραγματοποιηθεί συναυλία με το συγκρότημα του Γρηγόρη Σαμόλη!

Little Red Riding Wolf: Αποκριάτικο Πάρτι από τους «Περιηγητές»
2026-02-21 22:00 | Περιηγητική Λέσχη Ρεθύμνου, Αγ. Φραγκίσκου 1, Ρέθυμνο, Ρεθύμνου, 74100, Ελλάδα
Έτοιμοι για το μεγαλύτερο πάρτι του Καρναβαλιού;
Οι Περιηγητές Club σας περιμένουν όπως κάθε χρόνο μετά τη Νυχτερινή Παρέλαση! Πληρώνετε μια φορά… Πίνετε όσο θέλετε! Κι ότι προκύψει!!
Ελάτε να νιώσουμε τον ρυθμό του καρναβαλιού. Και φυσικά οι Περιηγητές έχουν ετοιμάσει πολλές εκπλήξεις!
Πού; Στην αίθουσα της Περιηγητικής Λέσχης Ρεθύμνου (Αγίου Φραγκίσκου 2, Παλιά Πόλη)
Πότε; Σάββατο 21 Φεβρουαρίου, μετά την Νυχτερινή Παρέλαση
Είσοδος 15 ευρώ.

Ρεθεμνιώτικο Καρναβάλι 2026: Η Μεγάλη Παρέλαση
2026-02-22 14:00 - 20:00 | Δημαρχείο Ρεθύμνου, Κουντουριώτη 80, Ρέθυμνο, Ρεθύμνου, 74100, Ελλάδα
ΚΥΡΙΑΚΗ 22 ΦΕΒΡΟΥΑΡΙΟΥ 2026
ΜΕΓΑΛΗ ΠΑΡΕΛΑΣΗ
14:00 Κήρυξη έναρξης της Μεγάλης Παρέλασης από τον Δήμαρχο Ρεθύμνης κ. Γιώργη Μαρινάκη

Εκκίνηση πληρωμάτων και αρμάτων του Ρεθεμνιώτικου Καρναβαλιού 2026 από τον Κόμβο Θεοτοκοπούλου.
Διαδρομή: Εμμ. Πορτάλιου – Λεωφ. Κουντουριώτη – Ηγ. Γαβριήλ έως το ύψος της οδού Κριάρη.καρναβα

19:30 Φαντασμαγορικό show πυροτεχνημάτων στο παραλιακό μέτωπο!
